RP ไม่หวั่นภาวะตลาด ปิดเทรดวันแรกเหนือจองกว่า 45%
RP ไม่หวั่นภาวะตลาด ปิดเทรดวันแรกเหนือจองกว่า 45% โดยราคาอยู่ที่ 17.50 บ.เพิ่มขึ้น 5.50 บ. หรือ 45.83% จากราคาขาย IPO ที่ 12 บ. สูงสุดที่ 18.20 บ. ต่ำสุดที่ 15.30 บ. มูลค่าซื้อขายที่ 3.25 พันลบ.
12 พ.ย. 2558

ผู้สื่อข่าวรายงานว่า ราคาหุ้นบริษัท ท่าเรือราชาเฟอร์รี่ จำกัด (มหาชน) หรือ RP ปิดเทรดวันแรกมาที่ 17.50 บาท เพิ่มขึ้น 5.50 บาท หรือ 45.83% จากราคาขาย IPO ที่ 12 บาท สูงสุดที่ 18.20 บาท ต่ำสุดที่ 15.30 บาท มูลค่าซื้อขายที่ 3.25 พันล้านบาท ขณะที่ดัชนีตลาดหุ้นไทยโดยรวมลบ 0.42%
โดย RP เป็นผู้ดำเนินธุรกิจให้บริการเดินเรือเฟอร์รี่เพื่อใช้โดยสารและขนส่งทางเรือในฝั่งอ่าวไทยใน 2 เส้นทาง อ.ดอนสัก-เกาะสมุย และอ.ดอนสัก-เกาะพะงัน จังหวัดสุราษฏร์ธานี มีบริการเดินเรือทั้งแบบประจำทางตามเที่ยวเวลา และเหมาลำ
ซึ่งปัจจุบันมีเรือเฟอร์รี่ให้บริการทั้งหมด 12 ลำและเป็นเจ้าของท่าเรือ 2 แห่ง ได้แก่ ท่าเรือดอนสักสากล และท่าเรือสมุยสากล ส่วนช่วง 9 เดือนแรกมีกำไรสุทธิ 70 ล้านบาท ลดลง 12% จากปีก่อน